EkBass/fiwiki-20250220-pages-articles huggingface dataset:
Martin Hinteregger

Martin Hinteregger (s. 7. syyskuuta 1992 Feldkirchen in Kärnten) on pelaajauransa vuonna 2022 lopettanut itävaltalainen jalkapalloilija, joka edusti viimeksi Saksan Bundesliigassa pelaavaa Eintracht Frankfurtia. Vasenjalkainen Hinteregger oli pelipaikaltaan keskuspuolustaja. Hän kuului myös Itävallan jalkapallomaajoukkueeseen. == Seurajoukkueura == Hinteregger aloitti ammattilaisuransa Red Bull Salzburgin paidassa kaudella 2010–2011, jolloin hän pelasi Itävallan Bundesliigassa 22 ottelua. Tuolla kaudella hän debytoi myös Eurooppa-liigassa. Kaudella 2011–2012 hän voitti seuran kanssa sekä Bundesliigan että Itävallan cupin. Myös kausilla 2013–2014 ja 2014–2015 Hinteregger saavutti Red Bullin kanssa tuplamestaruuden. Eurooppa-liigassa Hinteregger pelasi Salzburgin joukkueessa 30 ottelua ja teki niissä kaksi maalia. Mestarien liigaan joukkue ei päässyt karsinnoista. Tammikuussa 2016 Hinteregger siirtyi loppukauden kattavalla lainasopimuksella Saksan Bundesliigan Borussia Mönchengladbachiin, jossa hän debytoi samassa kuussa Borussia Dortmundia vastaan. Hän pelasi Mönchengladbachissa kymmenen ottelua. Elokuussa 2016 Hinteregger siirtyi saksalaisseura Augsburgiin. Hän pelasi joukkueessa 2,5 kauden aikana 79 bundesliigaottelua ja teki niissä viisi maalia. Kevään 2019 hän pelasi lainalla Eintracht Frankfurtissa, ja saman vuoden kesällä siirto sovittiin pysyväksi. Hinteregger pelasi 2,5 kauden aikana Frankfurtissa 74 bundesliigaottelua ja teki niissä 11 maalia. Eurooppa- liigassa hän pelasi 16 ottelua ja teki niissä kaksi maalia. == Maajoukkueura == Hinteregger pelasi monissa Itävallan ikäkausimaajoukkueissa. Itävallan A-maajoukkueessa hän teki debyyttinsä marraskuussa 2013 ystävyysottelussa Yhdysvaltoja vastaan.https://www.national-football- teams.com/player/54119/Martin_Hinteregger.html Vuoden 2016 EM-kilpailuissa hän pelasi täydet minuutit joukkueensa kaikissa kolmessa ottelussa. Hän pelasi kesäkuun 25. päivään 2021 mennessä 58 A-maaottelua, joissa hän oli 55 kertaa avauskokoonpanossa. Hän teki A-maaotteluissaan neljä maalia: syyskuussa 2016 MM-karsintaottelussa Georgiaa, kesäkuussa 2017 MM-karsintaottelussa Irlantia, kesäkuussa 2018 ystävyysottelussa Saksaa ja lokakuussa 2019 EM- karsintaottelussa Israelia vastaan. == Saavutukset == Seurajoukkuetasolla * Itävallan Bundesliiga: 2011–2012, 2013–2014, 2014–2015, 2015–2016 * Itävallan cup: 2011–2012, 2013–2014, 2014–2015, 2015–2016 == Lähteet == Luokka:Itävaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Kukkarolampi (Ikaalinen)

Kukkarolampi on Pirkanmaalla Ikaalisissa Luhalahdessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kukkarolampi on osa Sipsiönjärven-Vahojärven aluetta. == Maantietoa == Lammen pituus on 350 metriä, leveys 250 metriä ja sen pinta-ala on 5,1 hehtaaria. Se sijaitsee Sipsiönjoen reitillä heti Sipsiöjärven alapuolella. Ohistonlammen ja Sipsiöjärven vedenpinnan korkeudet ovat Kukkarolammen kanssa samalla korkeudella eli 89,8 metriä merenpinnan yläpuolella. Lampi on läpivirtausjärvi, johon laskee kaksi muutakin pelto- ojaa. Vesi tulee Sipsiöjärvestä noin 25 metriä leveää ja 200 metriä pitkää virtaavaa salmea eli vuolletta myöten. Vesi poistuu samalla tavalla alle 20 metriä leveää ja 150 metriä pitkää vuolletta myöten Ohistonlampeen. Myös Kukkarolampi on luodattu. Rantaviivan pituus on 1,3 kilometriä. Rannat ovat enimmäkseen peltojen ympäröimät, mutta itäranta on jyrkkärinteistä metsämaata. Lammen ympäristössä sijaitsee kolme maatilaa ja rannoille on rakennettu viisi vapaa-ajan asuntoa. Yhdystie 2764 ohittaa lammen sen luoteispuolelta. == Virkistys == Lampi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Kukkarolampi– Ohistonlampi– Myllylampi– Kyrösjärvi. == Lähteet == Luokka:Sipsiönjärven–Vahojärven alue Luokka:Ikaalisten järvet
Karl Aloys Schenzinger

Karl Aloys Schenzinger (28. toukokuuta 1886 Neu-Ulm – 4. heinäkuuta 1962 Prien am Chiemsee) oli saksalainen lääkäri ja kirjailija, joka kirjoitti romaaneja, tietokirjoja ja 1930-luvulla myös kansallissosialistista propagandaa. Hänen tuotannostaan on suomennettu teollisuusromaani Aniliini, romaani Saksan väri- ja lääketeollisuudesta (WSOY 1942, suom. N. E. Puranen ja E. I. Puranen) ja Kohti atomin salaisuutta (Pellervo 1952, suom. Reino Tuokko).Schenzinger, Karl Aloys, Kirjasampo. Viitattu 27.5.2016. Schenzingerin vuonna 1932 julkaistu romaani Hitlerjunge Quex toi kirjailijalle kirjoittamiskiellon sodanjälkeisessä Saksassa vuosiksi 1945–1949. Hän kuoli vuonna 1962.Gestorben: Karl Aloys Schenzinger , Der Spiegel 28/1962, 11.07.1962. Viitattu 27.5.2016. ==Lähteet== Luokka: Saksalaiset kirjailijat Luokka: Vuonna 1886 syntyneet Luokka: Vuonna 1962 kuolleet Luokka:Saksalaiset kansallissosialistit
Bob Diasonama

Bob Diasonama (s. 13. maaliskuuta 1996 Helsinki) on suomalainen jalkapalloilija. Hän on pelipaikaltaan puolustava keskikenttäpelaaja tai oikea laitapuolustaja. Diasonama siirtyi PK-35 Vantaan organisaatioon vuonna 2014. Hän pelasi Ykkösen kaudella 2015 yhdeksän ottelua PK-35 Vantaan noustessa Veikkausliigaan. Pääsarjatasolla Diasonama pelasi ensimmäisen ottelunsa 25. toukokuuta 2016, kun PK-35 Vantaa voitti FC Inter Turun kotonaan 3–1.Bob Diasonama Soccerway-sivustolla Kauden 2017 Diasonama pelasi Kakkosessa FC Viikingeissä. Kaudeksi 2018 hän siirtyi saman sarjatason Nurmijärven Jalkapalloseuraan. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Dalip Tahil

Dalip Tahil (s. 30. lokakuuta 1952 Agra, Uttar Pradesh, Intia) on intialainen näyttelijä, joka työskentelee elokuvissa, televisiossa ja teatterissa. Hänet tunnetaan parhaiten isän tai antagonistin rooleistaan. == Valikoitu filmografia == * Shaan (1980) * Gandhi (1982) * Qayamat Se Qayamat Tak (1988) * Täydellinen murhaaja (The Perfect Murder, 1988) * Harhautus (The Deceivers, 1988) * Ram Lakhan (1989) * Deewana (1992) * King Uncle (1993) * Hum Hain Rahi Pyar Ke (1993) * Baazigar (1993) * Darr (1993) * Judwaa (1997) * Kaho Naa… Pyaar Hai (2000) * Race (2008) * Ra.One (2011) * Bhaag Milkha Bhaag (2013) * Mission Mangal (2019) == Televisio == * EastEnders (2003) * Sairaalaelämää (Casualty, 2010) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1952 syntyneet Luokka:Elävät henkilöt
Shahr-i-Sokhta

thumb|250px|Shahr-e Sūkhtén rauniot. Shahr-e Sūkhté ( "Palanut kaupunki"), myös Shahr-e Sukhteh tai Shahr-i Shōkhta, on muinaiseen Iranin alueella vallinneeseen pronssikauden Jiroftin kulttuuriin kytkeytyvä löytöpaikka. == Sijainti == Shahr-e Sūkhté on lähellä Iranin Afganistanin vastaista itärajaa Helmandjoen varrella. Melko lähellä on Zabolin kaupunki. Paikkaa on väitetty sumerilaisessa Gilgamesh-eepoksessa mainituksi Arattaksi. Shahr-e Sūkhté on Unescon maailmanperintökohde. Paikka on suuri, raunioiden ala on 151 hehtaaria. Paikan länsiosassa on 25 hehtaarin laajuinen hautausmaa, jossa on 25 000–40 000 muinaista hautaaSandro Salvatori And Massimo Vidale, Shahr-I Sokhta 1975–1978: Central Quarters Excavations: Preliminary Report, Istituto italiano per l'Africa e l'Oriente, 1997, ISBN 978-88-6323-145-8. Paikka oli muinaisten kauppateiden varrella. Shahr-e Sūkhtén kautta kauppa kulki Lähi- itään muun muassa Mesopotamiaan, Intiaan, Keski-Aasiaan ja löydöistä päätellen jopa Kiinaan asti. == Historia == Enin osa löydöistä on tehty 2700–2300 eaa., jolloin Sumerin, Akkadin, varhaisen Elamin ja Induslaakson kulttuurit kukoistivat. Jiroftin kulttuurin lisäksi paikka liitetään myös Helmandin kulttuuriin. Shahr-e Sūkhté ja Afganistanin Mundigak alkoivat taantua noin 2200 eaa. Shahr-e Sūkhté paloi viimeisen kerran noin 2100 eaa., Sitä ennen paikka oli palanut noin 2800 ja 2500 eaa. Sen jälkeen paikalla oli vähän aikaa suppeampi asutus ennen hylkäämistä. Kausi Ajoitus Asutuksen koko I 3200–2800 eaa. 10–20 ha II 2800–2500 45 ha III 2500–2300 100 ha IV 2300–2100 == Lähteet == == Aiheesta muualla == Luokka:Muinainen Lähi-itä
Prien am Chiemsee

Prien am Chiemsee on kunta Baijerin osavaltion eteläosassa Saksassa. Se sijaitsee Baijerin suurimman järven Chiemseen länsirannalla Itävallan rajan lähellä. Kunnan pinta-ala on 20,69 neliökilometriä ja vuoden 2020 lopussa siellä asui 10 872 asukasta. == Lähteet == == Aiheesta muualla == *Kunnan kotisivut Luokka:Baijerin kunnat Luokka:Ylä-Baijeri
Suomen naisten käsipallomaajoukkue

Suomen naisten käsipallomaajoukkue edustaa Suomea naisten kansainvälisissä käsipallo-otteluissa. Sitä hallinnoi Suomen käsipalloliitto. Suomen maajoukkue ei ole koskaan selviytynyt olympialaisiin, maailmanmestaruuskilpailuihin tai Euroopan-mestaruuskilpailuihin. == Lähteet == Luokka:Suomen käsipallo Luokka:Naisten käsipallomaajoukkueet Käsipallo, naiset
Pyhän Pietarin kirkko (Dixton)

Pyhän Pietarin kirkko () on Englannin kirkon kirkkorakennus Dixtonissa, joka sijaitsee 1,5 kilometriä koilliseen Monmouthista Walesissa. Sen vanhimmat osat saattavat olla anglosaksista alkuperää 1000-luvulta, mutta ajoitus on vaikeaa. Kirkko sai Grade II* -suojeluluokituksen 27. kesäkuuta 1952. Kirkkomaalla oleva risti on niin ikään suojeltu. == Lähteet == Luokka:Kivikirkot Luokka:Monmouthshiren kirkot Luokka:Grade II* -luokan rakennukset Walesissa
Jaavanjambolaani

Jaavanjambolaani (Syzygium cumini) on myrttikasvien heimoon ja jambolaanien sukuun kuuluva trooppinen hedelmäpuu. == Ulkonäkö ja koko == Jaavanjambolaani on nopeakasvuinen puu, joka kasvaa 10–15 m korkeaksi, ihanteellisissa oloissa jopa 30 metriä korkeaksi. Hedelmä on tumma ja soikea, enimmillään noin viisi senttiä pitkä. == Levinneisyys == Jaavanjambolaani on kotoisin Intiasta ja Burmasta, mutta se on levinnyt ihmisen mukana koko Kaakkois-Aasiaan ja Tyynenmeren saarille. Kasvi leviää eläinten mukana siemenistä, kasvaa nopeasti ja muodostaa läpitunkemattomia tiheikköjä, jotka tukahduttavat alkuperäisen kasvillisuuden. Siksi se on luokiteltu haitalliseksi vieraslajiksi Floridassa ja Etelä-Afrikassa. == Käyttö == Parhaat jaavanjambolaanin hedelmät syödään sellaisenaan, huonompilaatuisia säilötään perinteisesti suolaan. Hedelmistä tehdään myös mehua ja jäätelöä. Puuta kasvatetaan myös puutavaraksi ja koristekasvina. Jaavanjambolaania on käytetty myös diabeteslääkkeenä. Diabeteslääkkeeksi on käytetty sekä siemeniä, kuorta, hedelmiä että lehtiä. Lehdistä on tutkimuksissa voitu eristää antimikrobi-aineita. == Lähteet == Luokka:Jambolaanit
Kolistimetaattinatrium

Kolistimetaattinatrium on aihiolääke, joka muuttuu elimistössä kolistiiniksi (eng. Colistin). Se ei siten ole itsessään antibakteerinen, vaan se hydrolysoituu elimistössä aktiiviseksi kolistiiniksi. Kolistiinin käyttö on aina ollut vähäistä, eikä sillä nykyisin ole esimerkiksi Suomessa myyntilupaa. Myyntilupa on ollut voimassa 1965–1987.Juha Vakkilainen: Kolistimetaattinatrium. fimea.fi Kolistiinia voidaan käyttää kystistä fibroosia sairastaville potilaille. Eräässä tutkimuksessa se on osoitettu teholtaan vähintään samanveroiseksi kuin tobramysiini. Sen haittavaikutuksia voivat olla yskä, kurkun ärsytys, hengenahdistus ja äänen häiriöt sekä epämiellyttävä maku suussa, mutta haitat voivat osittain johtua inhalaatiojauheen aiheuttamasta paikallisesta ärsytyksestä. Myös bronkospasmi on mahdollinen, ja sen vuoksi käyttö on aloitettava hoitohenkilökunnan valvonnassa. Suurina pitoisuuksina kolistiini voi aiheuttaa hermo- lihasliitoksen salpauksen. Laskimoon annosteltaessa voi ilmaantua munuaistoksisuutta. == Lähteet == == Aiheesta muualla == *DrugBank: Colistimethate sodium *Kyoto Encyclopedia of Genes and Genomes (KEGG): Colistimethate sodium Luokka:Lääkkeet Luokka:WHO:n tärkeimmät lääkkeet
Itä–Länsi-ottelu 1963

Vuoden 1963 Pesäpallon miesten Itä–Länsi-ottelu pelattiin Hesperiassa 8. syyskuuta. Tämä oli kaikkiaan 29. Itä-Länsi-ottelu ja 22. joka pelattiin Helsingissä. Helsingissä pelattiin nyt 8. kerran peräkkäin, Katsojamääräksi ilmoitettiin 4900. Eino Kaakkolahdelle Itä-Länsi oli viidestoista ja Jussi Kiikerille kymmenes. Kuudes nuorten Itä–Länsi-ottelu pelattiin Ylivieskassa ja se päättyi Lännen 4–6 voittoon. Naisten Itä–Länsi-ottelu pelattiin kolmannen kerran. Hesperiassa 21.9. pelatun kamppailun voitti Länsi juoksuin 3–19. ==Miesten Itä-Länsi== # ITÄ Seura Pelipaikka LÄNSI Seura # Seppo Kerttula SoJy Lukkari Markus Lakaniemi ViVe Paavo Hietanen HoNsU Ykkösvahti Pertti Silen IK Paavo Jaakkola KPL Sieppari Jorma Kyntölä TMP Matti Korhonen SoJy Kolmosvahti Antero Pärssinen LäPa Martti Yli-Jaskari HoNsU Kolmospolttaja Jaakko Nygård ViVe Erkki Kemppainen SoJy Kakkospolttaja Jussi Kiikeri IK Timo Hakanen JyK Kakkosvahti Raimo Lindholm TMP Eero Nieminen PKP Kolmoskoppari Paavo Mäkelä ViVe Veikko Keskitalo SoJy Kakkoskoppari Uuri Ståhlhammar PuMu Eino Kaakkolahti HoNsU Vaihtopelaaja Veikko Latvala ViVe Reino Raesmaa HP Vaihtopelaaja Kyösti Latvala ViVe Ahti Eteläpää KPL Vaihtopelaaja Tauno Hintikainen TMP Lauri Reinikainen Karttula Joukkueen huoltaja Erkki Heikkilä Parkano Tuomarit Pelituomari: Sulo Lipsanen, Imatra Syötönvalvoja: Keijo Takamäki, Helsinki Avausheiton suoritti Eduskunnan puhemies Kauno Kleemola. ===Vaihdot=== * Itä vaihtoi Kerttulan Kaakkolahteen. * Länsi vaihtoi 7. vrp:ssa Kyntölän tilalle Kyösti Latvalan ja Mäkelän tilalle Hintikaisen. ==Juoksulista== Itä aloitti sisällä. Joukkue Yht. ITÄ 1 2 2 0 0 0 1 0 0 6 LÄNSI 0 1 1 1 0 1 0 0 1 5 ==Lähteet== * mrasilainen.com/ * Helsingissä pelatut miesten Itä-Länsi -ottelut, M.Rasilainen sivu pdf 23/39 * Naiset - mrasilainen.com/ * Nuorten ottelut, Pesäpalloliitto Luokka:Vuoden 1963 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Linnut taivaan linnut maan

Linnut taivaan linnut maan – Valokuvia ja kertomuksia linnuista on luontovalokuvaaja Mauri Leivon kuvateos linnuista. Kuvien ohessa on kertomuksia kuvien synnystä ja kuviin liittyviä ajatuksia sekä tietoja lintujen elintavoista ja käyttäytymisestä.Teoksen takakannen esittelyteksti Kuvat on ryhmitelty viideksi teemaksi: Kohtaamisia, Siluetteja, Taivaan lintuja, Lintumaisemia ja Vaikutelmia. ==Arviot== Linnut-lehden päätoimittaja Jan Södersved on otsikoinut arvionsa "Runollisia lintukuvia", ja hän toteaa, että kyseessä ei ole perinteinen lintukirja, sillä kuviksi on valittu erityisen omaperäisiä, henkilökohtaisia kuvia. Erityisesti otsikoiden Siluetteja ja Taivaan lintuja kuvat poikkeavat perinteisistä jokamiehen lintukuvista, kun taas Lintumaisemia-osion kuvat ovat lähempänä tavanomaisia. Erikoisimpien kuvien joukossa on sattumalta syntyneitä tilanteita, joita ei näe luonnossa.Jan Södersved, Runollisia lintukuvia, Linnut 2/2016 s. 47 ==Lähteet== Luokka:Suomalaiset biologian tietokirjat Luokka:Vuoden 2016 kirjat Luokka:Kuvateokset Luokka:Kirjat linnuista
Hiroki Fuwa

Hiroki Fuwa (s. 9. heinäkuuta 1966 Numata, Gunman prefektuuri) on japanilainen pikajuoksija, joka sijoittui toiseksi Soulissa järjestettyjen vuoden 1986 Aasian kisojen 100 metrillä ajalla 10,44. Hän osallistui Los Angelesin olympialaisissa 1984 100 ja 200 metrille sekä 4 × 400 metrin viestiin ja Rooman maailmanmestaruuskilpailuissa 1987 100 metrille sekä 4 × 100 metrin viestiin. Fuwa sivusi 6. toukokuuta 1984 Hideo Iijiman Méxicon olympialaisten välierässä vuonna 1968 juoksemaa Japanin ennätystä 10,34 ja alitti sen Tokiossa 24. syyskuuta 1987 juoksemalla 10,33. Hänen ennätyksensä rikkoi Shinji Aoto 11. syyskuuta 1988 ajalla 10,28. == Henkilökohtaiset ennätykset == Ennätykset Laji Tulos Paikka Ajankohta 100 m 10,32 1991 200 m 20,86 1991 ==Arvokisat== Henkilökohtaiset matkat Vuosi Kisat Paikka Laji Vaihe Erä Sijoitus Aika 1984 Kesäolympialaiset Los Angeles 100 m 1. alkuerät 5 4 10,56 1984 Kesäolympialaiset Los Angeles 100 m 2. alkuerät 3 6 10,75 1984 Kesäolympialaiset Los Angeles 200 m 1. alkuerät 5 5 21,37 1986 Aasian kisat Soul 100 m finaali 2 10,44 1987 MM-kisat Rooma 100 m 1. alkuerät 4 4 10,43 1987 MM-kisat Rooma 100 m 2. alkuerät 3 6 10,38 Viestit Vuosi Kisat Paikka Laji Vaihe Erä Sijoitus Aika Joukkue 1984 Kesäolympialaiset Los Angeles 4 × 400 m alkuerät 1 5 3.08,16 Shigenori Omori, Ryoichi Yoshida, Hiroki Fuwa, Susumu TakanoSuuri suomalainen olympiakirja s. 79 1984 Kesäolympialaiset Los Angeles 4 × 400 m välierät 1 8 3.10,73 Shigenori Omori (48,09), Ryoichi Yoshida (46,47), Hiroki Fuwa (50,18), Susumu Takano (45,99)Suuri suomalainen olympiakirja s. 79 1987 MM-kisat Rooma 4 × 100 m alkuerät 1 3 39,49 Kaoru Matsubara, Hirohisa Ota, Masahiro Nagura, Hiroki Fuwa 1987 MM-kisat Rooma 4 × 100 m välierät 1 5 39,71 Kaoru Matsubara, Hirohisa Ota, Masahiro Nagura, Hiroki Fuwa == Lähteet == * === Viitteet === == Aiheesta muualla == * Hiroki Fuwa vuoden 1986 Aasian kisojen alkuerässä * Rooman maailmanmestaruuskilpailujen 1987 tulokset Luokka:Japanilaiset pikajuoksijat Luokka:Vuonna 1966 syntyneet Luokka:Elävät henkilöt
Jyllanti

Jyllanti on Tanskan osa, joka sijaitsee pääosin Jyllannin niemimaalla. Jyllannin pohjoisin kohta on Skagenissa, joka sijaitsee Vendsyssel-Thyn saarella. Etelässä nykyinen Jyllanti rajoittuu Saksaan. Alue on saanut nimensä juuttien heimon mukaan. Jyllannissa on asukkaita noin 2,6 miljoonaa asukasta. Näin ollen Tanskan asukkaista lähes puolet on jyllantilaisia. Alueen pinta-ala on 29 776 km² ja asukastiheys 86 asukasta neliökilometrillä. == Hallinnolliset alueet == Hallinnollisesti Jyllanti on jaettu neljään maakuntaan (): Etelä- Jyllanti (), Länsi-Jyllanti (), Itä-Jyllanti () ja Pohjois-Jyllanti (). Etelä- Jyllanti muodostaa yhdessä Fynin maakunnan kanssa Etelä-Tanskan alueen. Länsi- Jyllanti ja Itä-Jyllanti muodostavat Keski-Jyllannin alueen. Pohjois-Jyllanti on oma alueensa. == Kaupungit == Jyllannin suurin kaupunki on Aarhus. == Historiaa == thumb|Jyllannin niemimaan historialliset alueet Historiallisesti Pohjois-Jyllanti () on tarkoittanut aluetta pohjoisesta aina Kongeåjoelle asti. Vastaavasti Etelä-Jyllanti on tanskalaisen määritelmän mukaan ulottunut pohjoisessa Kongeålle ja etelässä Eiderille vastaten Schleswigin herttuakunnan aluetta. == Lähteet == == Aiheesta muualla == Luokka: Tanskan maantiede
World Rugby Sevens Series

World Rugby Sevens Series (vuoteen 2014 asti IRB Sevens World Series), virallisesti HSBC World Rugby Sevens Series, on vuosittain järjestettävien kansainvälisten rugby-7-turnausten sarja, joiden järjestämisestä vastaa rugbyn kattojärjestö World Rugby. Kauden voitto määritetään turnauksista sijoituksen perusteella saatavista pisteistä, jotka lasketaan kauden lopuksi yhteen. == Kausittaiset tulokset == Kausi Ottelut 1. 2. 3. 4. 5. 6. 1999–00 10 (186) 2000–01 9 (162) 2001–02 11 (198) 2002–03 7 (112) 2003–04 8 (128) 2004–05 7 (116) 2005–06 8 (144) 2006–07 8 (130) 2007–08 8 (154) 2008–09 8 (132) 2009–10 8 (164) 2010–11 8 (166) 2011–12 9 (167) 2012–13 9 (173) 2013–14 9 (180) 2014–15 9 (164) 2015–16 10 (181) 2016–17 10 (192) 2017–18 10 (182) 2018–19 10 (186) === Joukkuetilasto === Joukkue 1. 2. 3. 4. Top-6 12 1 4 3 20 4 6 5 5 20 3 7 1 4 20 1 – 2 4 13 – 4 5 2 17 – 1 2 3 13 – 1 – – 5 – – 1 – 7 – – – – 2 – – – – 2 – – – – 1 == Aiheesta muualla == * Viralliset kotisivut Luokka:Rugby-7
Krotonihappo

Krotonihappo (C4H6O2) on tyydyttymättömiin karboksyylihappoihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkkeiden, polymeerien ja muiden kemikaalien valmistukseen. ==Ominaisuudet== Huoneenlämpötilassa krotonihappo on valkoista tai kellertävää kiteistä ainetta, jolla on voimakkaasti pistävä haju. Yhdisteellä esiintyy cis-trans-isomeria ja trans-isomeeri on termodynaamisesti stabiilimpi. Cis- isomeeria kutsutaan myös isokrotonihapoksi. Krotonihappo voi isomeroitua isokrotonihapoksi kuumennettaessa noin 125 °C:n lämpötilaan. Edelleen kuumennettaessa noin 180 °C:n lämpötilaan tapahtuu isomeroituminen uudelleen krotonihapoksi. Krotonihappo liukenee hyvin veteen sekä useisiin orgaanisiin liuottimiin kuten etanoliin, dietyylieetteriin, asetoniin, etyyliasetaattiin ja tolueeniin. Muiden karboksyylihappojen tavoin krotonihappo on heikko happo ja sen pKa-arvo on 2·10-5. Yhdisteelle tyypillisiä reaktioita ovat muun muassa additioreaktiot, polymerisoitumiset ja esteröitymiset.Jürgen Blumenstein, Jens Albert, Rolf P. Schulz & Christian Kohlpaintner: Crotonaldehyde and Crotonic Acid, Ullmann's Encyclopedia of Industrial Chemistry, John Wiley & Sons, New York, 2015. Viitattu 28.5.2015 Luonnossa krotonihappoa on havaittu esiintyvän Texasin savimaaperässä sekä maaöljyssä. Krotonihappo on myrkyllistä ja ärsyttää voimakkaasti ihoa, hengitysteitä ja silmiä. Yhdisteelle altistumisesta voi seurata pahoinvointia, kurkkukipua, pääkipua, hengitysvaikeuksia ja iholle tai silmiin joutuessaan syövytysvammoja. Viitattu 28.5.2016 ==Valmistus ja käyttö== Teollisesti krotonaldehydiä valmistetaan hapettamalla krotonaldehydiä ilmalla tai hapella 20-45 °C:n lämpötilassa. Reaktion ensimmäisessä vaiheessa muodostuu perkrotonihappoa, joka reagoi toisen krotonaldehydimolekyylin kanssa krotonihapoksi. Tuote puhdistetaan kiteyttämällä. Laboratoriomittakaavassa yhdistettä voidaan valmistaa asetaldehydin ja malonihapon välisellä kondensaatioreaktiolla pyridiinin läsnä ollessa, krotonaldehydin fotokemiallisella hapetuksella, allyylialkoholin karbonyloinnilla, kuumentamalla 3-hydroksivoihappoa tai puun kuivatislauksella. : Krotonihappoa käytetään valmistettaessa polymeerejä. Tärkeitä ovat esimerkiksi sen ja vinyyliasetaatin kopolymeerit, joita käytetään muun muassa maaleissa, lakoissa, liimoissa ja sideaineina sekä alkydihartsit. Yhdisteestä valmistettavia estereitä voidaan käyttää muovien ja kumien pehmittiminä. Krotonihaposta valmistetaan myös lääkkeitä kuten krotamitonia ja muita orgaanisia yhdisteitä kuten treoniinia ja A-vitamiinia. ==Lähteet== Luokka:Alkeenit Luokka:Karboksyylihapot
Betelpalmut

Betelpalmut (Areca) on kasvisuku, joka kuuluu palmukasvien heimoon. Siihen kuuluu yli 40 lajia. Betelpalmut ovat trooppisen Aasian ja Tyynenmeren alueen palmuja. == Tuntomerkit == Betelpalmut ovat yksikotisia puumaisia tai pensasmaisia palmuja. Ne ovat yksi- tai monivartisia, ja niiden varret voivat olla korkean puunrunkomaisia tai lyhyitä ja kokonaan maan pinnan alle jääviä. Kussakin varressa on 4–12 parilehdykkäistä lehteä. Varret ovat usein latvastaan vihreiden tai kellertävien lehtituppien peittämä. Kaksineuvoisissa kukinnoissa on suurempia emikukkia ja pieniä hedekukkia. Hedelmät ovat pieniä ja yksisiemenisiä. Ne ovat soikeita tai pyöreitä ja monesti punaisia. == Levinneisyys == Betelpalmut kasvavat Etelä- ja Kaakkois-Aasiassa sekä Tyynenmeren saarilla Salomonsaarille asti idässä. == Lajit == Betelpalmuihin kuuluu yli 40 yleisesti hyväksyttyä lajia sekä kymmeniä lajikuvauksia joiden asema on epäselvä. * Areca abdulrahmanii * Areca ahmadii * Areca andersonii * Areca arundinacea * Areca bakeri * Areca brachypoda * Areca caliso * Areca camarinensis * betelpalmu eli pähkinäbetelpalmu (Areca catechu) * Areca chaiana * Areca churchii * Areca concinna * Areca congesta * Areca costulata * Areca dayung * Areca dransfieldii * Areca furcata * Areca gurita * Areca hutchinsoniana * Areca insignis * Areca ipot * Areca jugahpunya * Areca kinabaluensis * Areca klingkangensis * Areca laosensis * Areca ledermanniana * Areca macrocalyx * Areca mandacanii * Areca minuta * Areca mogeana * Areca montana * Areca novohibernica * Areca oxycarpa * Areca parens * Areca rheophytica * Areca ridleyana * Areca riparia * Areca songthanhensis * Areca subacaulis * Areca triandra * Areca triginticollina * Areca tunku * Areca vestiaria * Areca vidaliana * Areca whitfordii == Lähteet == Luokka:Palmukasvit
Tim Mikkelson

Tim Mikkelson (s. 13. elokuuta 1986 Matamata, Uusi-Seelanti) on uusiseelantilainen ammattilaisrugbypelaaja. Mikkelson on pelannut Uuden- Seelannin rugby-7-maajoukkueessa vuodesta 2008. == Ura == === Seurat === Mikkelson on edustanut Waikatoa vuosina 2008–2013. Lisäksi hän on pelannut Super Rugby-joukkueessa Chiefs vuosina 2008–2010. === Maajoukkue === Mikkelson on pelannut Uuden-Seelannin rugby-7-maajoukkueessa vuodesta 2008. Vuonna 2016 hänet valittiin joukkueen kapteeniksi. === Palkinnot ja saavutukset === Mikkelson valittiin Rugby World Cup Sevensin turnauksen parhaaksi pelaajaksi vuonna 2013 ja samana vuonna IRB:n vuoden parhaaksi rugby-7-pelaajaksi. == Aiheesta muualla == * AllBlacks.com: Pelaajaprofiili == Lähteet == Luokka:Uusiseelantilaiset rugby-7-pelaajat Luokka:Vuonna 1986 syntyneet Luokka:Elävät henkilöt
Made in Sweden (with Love)

Made in Sweden (with Love) on ruotsalaisen Made in Sweden -yhtyeen esikoisalbumi, joka julkaistiin vuonna 1968 levymerkillä Sonet. Levystä on ilmestynyt CD-versio vuonna 1993. == Kappaleet == === A-puoli === # # # # === B-puoli === # * # # # === Vuoden 2016 painos === # * I Don’t Care (singlejulkaisun B-puoli) # Sunset (singlejulkaisun A-puoli, säv. Wadenius, Borgudd, Häggström) == Kokoonpano == * Bo Häggström – basso, kitara * Tommy Borgudd – rummut * George Wadenius – kitara, laulu == Arviot == * Allmusic: Allmusic review == Lähteet == == Aiheesta muualla == * discogs.com -sivustolla Luokka:Made in Swedenin albumit Luokka:Vuoden 1968 esikoisalbumit
Kyyhkyspuu

Kyyhkyspuu eli nenäliinapuu (Davidia involucrata) on Kiinasta kotoisin oleva puu, jota viljellään koristekasvina. Puun viininpunaisia kukintoja ympäröivät valkoiset suojuslehdet voivat olla 30 cm pitkiä, ja muistuttavat kyyhkysiä tai nenäliinoja. Kyyhkyspuu on sukunsa ainoa laji, mutta siitä on kaksi muunnosta: var. involucrata ja var. vilmoriniana. == Ulkonäkö ja koko == Kyyhkyspuu on keskikokoinen, pyramidinmuotoinen puu. Se kasvaa 7–20 metriä korkeaksi ja 7–12 metriä leveäksi. Sen lehdet ovat sydämenmuotoiset, 5–15 cm pitkät ja kasvavat vuorottain. Oksat kasvavat vaakasuoraan. Puu kukkii ensimmäisen kerran vasta 15–20-vuotiaana, eikä sen jälkeenkään tuota kukkia joka vuosi. Kukinnon keskusta on viininpunainen; sitä ympäröivät vaaleanvihreät terälehdet ja uloimpana ovat kaksi valkoista suojuslehteä, jotka liikkuvat tuulessa näyttäen lintuparvelta tai kuivumassa olevilta nenäliinoilta. Kukinnosta kehittyy vihreä hedelmä, joka kypsyy punaruskeaksi pähkinäksi. Siemen itää vasta, kun se on kokenut kaksi pakkastalvea. == Levinneisyys ja kasvupaikka == Kyyhkyspuu on kotoisin Länsi-Kiinasta (Guizhou, Hubei, Hunan, Shaanxi, Sichuan, Yunnan), missä se kasvaa 1000–2200 metrin korkeudessa. Se on kadonnut osalta alkuperäistä esiintymisaluettaan, koska sitä kerätään koristekasviksi ja koska elinympäristöjä on tuhottu. Kiinan kasviston punaisessa kirjassa (1992) se on luokiteltu harvinaiseksi. Toinen muunnos var. vilmoriniana on IUCN:n luokituksessa vaarantunut. Puutarhoissa se istutetaan aurinkoon tai puolivarjoon, vettä läpäisevään maahan. Se ei kestä kuivumista, mutta ei myöskään seisovaa vettä. == Historia koristekasvina == Ranskalainen kasvitieteilijä Armand David löysi yksittäisen puun Kiinasta, noin 2000 metrin korkeudesta vuonna 1869. Hän lähetti kuivattuja siemeniä Pariisiin vuonna 1871. Kymmenen vuotta myöhemmin skotti Augustine Henry lähetti näytteen Kew Gardensiin. Lisää puita etsittiin vuosien ajan. == Lähteet == Luokka:Tupelokasvit Luokka:Aasian puut
Livia

Livia on alkujaan roomalainen naisen etunimi joka on ollut käytössä jo ennen ajanlaskun alkua. Se on mahdollisesti alkuperältään latinalaisen Livius- sukunimen naispuolinen vastine. Nimen alkuperä liittyy toisaalta mahdollisesti latinan sanaan lividus, joka merkitsee sinistä. Livia-nimi on ajan saatossa ollut nimenä esillä esimerkiksi näytelmässä Rome ja Julia. Suomessa nimi Livia oli jonkin verran käytössä jo 1800-luvulla, mutta yleistyi vasta 2010-luvulla. Digi- ja väestötietoviraston tietojen mukaan Livia-nimisiä henkilöitä on ollut vuoden 2019 loppuun mennessä noin 970, joista yli puolet on 2010-luvulla syntyneitä. Vuodesta 2015 lähtien Livian nimipäivä on suomenruotsalaisen ja vuodesta 2025 lähtien myös suomen­kielisen kalenterin mukaan 29. toukokuuta, joka ennestäänkin oli muun muassa Olivian nimipäivä. == Tunnettuja Livioita == === Roomalaisia === * Livia Drusilla, keisari Augustuksen puoliso * Livia Orestilla, Rooman keisari Caligulan puoliso === Nykyajan henkilöitä === * Livia Altmann, sveitsiläinen jääkiekkoilija * Lívia Járóka, unkarilainen poliitikko ja europarlamentaarikko * Lívia Rév, unkarilainen pianisti * Livia Viitol, virolainen runoilija, kääntäjä ja kulttuurihistorioitsija * Livia Väresmaa, suomalainen kilpapurjehtija == Lähteet == Luokka:Etunimet
Sokeripalmut

Sokeripalmut (Arenga) on kasvisuku, joka kuuluu palmukasvien heimoon. Siihen kuuluu 25 lajia. Sokeripalmut ovat trooppisen Aasian ja Tyynenmeren alueen palmuja. Ne ovat usein semelparisia ja kuolevat kannettuaan hedelmää. == Tuntomerkit == Sokeripalmut ovat yksikotisia puumaisia tai pensasmaisia palmuja. Ne ovat yleisimmin monivartisia. Varret ovat monesti lehtituppien peittämiä. Kussakin varressa on yleensä 5–30 parilehdykkäistä lehteä. Lehdykät ovat tasasoukkia tai vinoneliömäisiä ja päädystään hampaisia. Kukat ovat monihaaraisissa kukinnoissa kolmittain siten, että haaran kärjessä on emikukka ja sivuilla kaksi hedekukkaa. Käytännössä usein toisen kukkatyypin kehitys jää kesken siten, että kukinnossa on lopulta vain hede- tai emikukkia. Hedelmät ovat suuria ja soikeita tai pyöreitä. Niissä on yhdestä kolmeen siementä. Sokeripalmut ovat monesti semelparisia eli monokarppisia ja kuolevat kerran kukittuaan ja tuotettuaan hedelmiä. == Levinneisyys == Sokeripalmuja kasvaa Aasiassa ja Tyynenmeren alueella Intiasta Australiaan ja Uuteen-Guineaan. == Lajit == Sokeripalmuihin kuuluu 25 yleisesti hyväksyttyä lajia sekä joitakin lajikuvauksia joiden asema on epäselvä. * Arenga australasica * Arenga brevipes * Arenga caudata * Arenga distincta * Arenga engleri * Arenga hastata * Arenga hookeriana * Arenga listeri * Arenga longicarpa * Arenga longipes * Arenga micrantha * Arenga microcarpa * Arenga mindorensis * Arenga obtusifolia * sokeripalmu (Arenga pinnata) * Arenga plicata * Arenga porphyrocarpa * Arenga retroflorescens * Arenga ryukyuense * Arenga ryukyuensis * Arenga talamauensis * Arenga tremula * Arenga undulatifolia * Arenga westerhoutii * Arenga wightii == Käyttö == Sokeripalmua (Arenga pinnata) on käytetty sokerin tuotantoon Aasiassa. Aiemmin käyttö oli laajempaa, nykyisin vain paikallista. Sokeri tuotetaan nesteestä, joka kerätään tekemällä reikiä kukintovarsiin. == Lähteet == Luokka:Palmukasvit
Luettelo pelotan olympiamitalisteista

Pelota on ollut olympialaisten lajivalikoimassa virallisena lajina ainoastaan kerran, vuonna 1900. Ainoan virallisen pelotan olympiaottelun voitti Espanjan kaksikko José de Amézola y Aspizúa ja Francisco Villota, he ovat näin ollen ainoat pelotan olympiavoittajat. ==Mitalistit== ==Lähteet== Pelota Luokka:Pelota olympialaisissa
Ihmisoikeusrikos

Ihmisoikeusrikos on rikos, joka kohdistuu ihmisoikeuksiin, kuten oikeus vapauteen tai oikeus elämään. Ihmisoikeusrikoksia ovat muun muassa joukkotuhonta, ihmiskauppa, vapaudenriisto, orjuus ja kidutus. Amnesty International vaatii, että "ihmisoikeusrikokset tutkitaan puolueettomasti ja tehokkaasti. Epäillyn poliittinen, hallinnollinen tai sotilaallinen tausta ei saa olla esteenä tutkinnalle. Ihmisoikeusrikoksia voidaan tutkia ja viedä oikeuskäsittelyyn sekä omassa maassa että ulkomailla. Kansainvälinen rikosoikeus tarjoaa jo nyt keinot saattaa oikeuden eteen ihmiset, jotka ovat syyllistyneet kansainvälisiin rikoksiin, kuten rikoksiin ihmisyyttä vastaan tai sotarikoksiin. Valtioilla on oikeus ja velvollisuus tutkia näitä rikoksia ja nostaa niistä syytteitä riippumatta siitä, onko rikokset tehty niitä tutkivan valtion alueella tai onko tekijä tämän valtion kansalainen."https://www.amnesty.fi/tyomme/teemat/rankaisemattomuus/ ==Katso myös== * Euroopan ihmisoikeustuomioistuin ==Lähteet== Luokka:Rikokset Luokka:Ihmisoikeusloukkaukset
Persikkapalmut

Persikkapalmut (Bactris) on kasvisuku, joka kuuluu palmukasvien heimoon. Siihen kuuluu noin 80 lajia. Persikkapalmut ovat trooppisen Amerikan palmuja. == Tuntomerkit == Persikkapalmut ovat pienehköjä ja monesti monivartisia palmuja. Lehdet ovat parilehdykkäisiä ja lehdyköiden laidoissa on sukaskarvoja, mikä on suvun paras yksittäinen tuntomerkki. Kukinnoissa on sekä hede- että emikukkia. Lehtitupet ja kukintovarret ovat useimmilla lajeilla piikikkäitä. == Levinneisyys == Persikkapalmuja kasvaa trooppisessa Amerikassa Meksikosta Paraguayhin, eniten lajeja on Brasiliassa. == Lajit == Persikkapalmuihin kuuluu noin 80 yleisesti hyväksyttyä lajia sekä kymmeniä lajikuvauksia joiden asema on epäselvä. * Bactris acanthocarpa * Bactris acanthocarpoides * Bactris ana-juliae * Bactris aubletiana * Bactris baculifera * Bactris bahiensis * Bactris balanophora * Bactris barronis * Bactris bidentula * Bactris bifida * Bactris brongniartii * Bactris campestris * Bactris caryotifolia * Bactris caudata * Bactris charnleyae * Bactris chaveziae * Bactris coloniata * Bactris coloradonis * Bactris concinna * Bactris constanciae * Bactris corossilla * Bactris cubensis * Bactris cuspidata * Bactris dianeura * Bactris elegans * Bactris faucium * Bactris ferruginea * Bactris fissifrons * Bactris gasipaes * Bactris gastoniana * Bactris glandulosa * Bactris glassmanii * Bactris glaucescens * Bactris gracilior * Bactris grayumii * Bactris guineensis * Bactris halmoorei * Bactris hatschbachii * Bactris herrerana * Bactris hirta * Bactris hondurensis * Bactris horridispatha * Bactris jamaicana * Bactris killipii * Bactris kunorum * Bactris longiseta * Bactris macroacantha * Bactris major * Bactris maraja * Bactris martiana * Bactris mexicana * Bactris militaris * Bactris × moorei * Bactris nancibaensis * Bactris oligocarpa * Bactris oligoclada * Bactris panamensis * Bactris pickelii * Bactris pilosa * Bactris pliniana * Bactris plumeriana * Bactris polystachya * Bactris ptariana * Bactris rhaphidacantha * Bactris riparia * Bactris rostrata * Bactris schultesii * Bactris setiflora * Bactris setosa * Bactris setulosa * Bactris simplicifrons * Bactris soeiroana * Bactris sphaerocarpa * Bactris syagroides * Bactris tefensis * Bactris timbuiensis * Bactris tomentosa * Bactris turbinocarpa * Bactris vulgaris == Käyttö == Persikkapalmulajia Bactris gasipaes kasvatetaan hedelmäpuuna trooppisessa Amerikassa. Ainakin tästä lajista saadaan myös palmuydintä. == Lähteet == Luokka:Palmukasvit
Tomáš Chlubna

Tomáš Chlubna (s. 6. marraskuuta 1972 Jihlava, Tšekkoslovakia) on tšekkiläinen uransa lopettanut jääkiekkoilija. Hänen pelipaikkansa oli vasen laitahyökkääjä. Viitattu 28.5.2016. Chlubna edusti 21-vuotisella urallaan yhteensä 18 eri joukkuetta. SM-liigassa hän pelasi 2000–2002 kaksi kautta JYPissä ja kaudella 2004–2005 18 ottelua Tapparassa. ==Lähteet== Luokka:Tšekkiläiset jääkiekkoilijat Luokka:Vuonna 1972 syntyneet Luokka:Elävät henkilöt
Sateenvarjomies

Sateenvarjomies () oli tunnistamaton mies, joka liikkui Yhdysvaltain presidentti John F. Kennedyn salamurhan aikoihin 22. marraskuuta 1963 aivan murhapaikan lähellä Dallasissa Texasissa. Nimi ”sateenvarjomies” tulee siitä, että miehen nähtiin pitävän sateenvarjoa auki itsensä yllä, vaikka sateesta ei ollut merkkiäkään. Mies oli silminnäkijöiden mukaan sulkenut sateenvarjon juuri ennen Kennedyn murhaa. Useissa Kennedyn murhaan liittyvissä salaliittoteorioissa sateenvarjomies on oletettu murhasalaliiton jäseneksi. Yhdysvaltain edustajainhuoneen salamurhakomitea tunnisti vuonna 1978 sateenvarjomiehen olevan Louie Steven Witt. Kertomansa mukaan Wittin oli tarkoitus ärsyttää sateenvarjollaan ohi ajavaa Kennedyä. == Lähteet == == Aiheesta muualla == * Jarla, Pertti: Historian arvaamattomat sateenvarjomiehet Suomen Kuvalehti. 24.11.2011. * Who Was the Umbrella Man? Errol Morrisin video New York Times -lehdelle. YouTube, 7 min. Luokka:John F. Kennedyn salamurha Luokka:Tunnistamattomat henkilöt
Luettelo Yhdistyneen kuningaskunnan rautatieasemista – I

__NOINDEX__ == I == Asema Tunnus Hallintoalue Omistaja IBM IBM Inverclyde ScotRail Ifield IFI Länsi-Sussex Southern Ilford IFD Suur-Lontoo Abellio Greater Anglia Ilkley ILK Länsi-Yorkshire Northern Rail Imperial Wharf IMW Suur-Lontoo London Overground Ince INC Suur-Manchester Northern Rail Ince & Elton INE Cheshire Northern Rail Ingatestone INT Essex Abellio Greater Anglia Insch INS Aberdeenshire ScotRail Invergordon IGD Ylämaa ScotRail Invergowrie ING Perth and Kinross ScotRail Inverkeithing INK Fife ScotRail Inverkip INP Inverclyde ScotRail Inverness INV Ylämaa ScotRail Invershin INH Ylämaa ScotRail Inverurie INR Aberdeenshire ScotRail Ipswich IPS Suffolk Abellio Greater Anglia Irlam IRL Suur-Manchester Northern Rail Irvine IRV Pohjois- Ayrshire ScotRail Isleworth ISL Suur-Lontoo South West Trains Islip ISP Oxfordshire First Great Western Iver IVR Buckinghamshire First Great Western Ivybridge IVY Devon First Great Western == Lähteet == * * I
Hauts-de-France

Hauts-de-France on yksi Ranskan 18 alueesta (), jotka muodostettiin vuoden 2016 alussa. Alue muodostettiin kahdesta aikaisemmasta alueesta, Nord-Pas-de- Calais’sta ja Picardiesta. Alueen pääkaupunki on Lille. Perustamisensa jälkeen nimi oli Nord-Pas-de-Calais-Picardie, joka muutettiin myöhemmin nykyiseksi nimeksi Hauts-de-France (kirjaimellisesti ). == Lähteet == == Aiheesta muualla == Luokka:Hauts-de-France
Luotaus (vesistöt)

Luotaus tarkoittaa vesistön syvyyden määritystä. Vesistön syvyystietoja käytetään vesitöiden suunnittelussa sekä esimerkiksi vesiliikenteen, kalastuksen, hydrologian ja ympäristönsuojelun tarpeisiin. Mitattavia kohteita ovat useimmiten lammet, järvet, joet ja merien matalat osa-alueet. == Mittaustapoja == === Luoti === Luoti on alkeelinen ja varma tapa mitata matalien vesistöjen syvyyksiä. Luoti on yleensä metallinen kappale, jonka tehtävä on jännittää siihen kiinnitettyä narua. Kun luoti lasketaan venestä, laivasta tai jäältä veteen, tuntee laskija narua pitelevällä kädellään painon aiheuttaman vedon häviämisestä, milloin luoti osuu vesistön pohjalle. Vanhoissa luotinaruissa saattoi olla solmut tai merkkilaput tasavälein ilmaisemassa lasketun narun pituutta. Vaikka kaikuluotaus on yleistynyt, käytetään luotia edelleen sen rinnalla paremman mittatarkkuuden takia. === Syvyysmittarit === Syvyysmittari toiminta perustuu hydrostaattisen paineen mittaamiseen. Paine kasvaa syvyyden mukaisesti lineaarisesti ja on melko luotettava syvyyden mittaustapa. Syvyysmittari tulisi kiinnittää sukelluslaitteeseen, sukeltajaan tai alas laskettavaan luotiin. === Kaikuluotaus === Kaikuluotauksen syvyysmittaus perustuu veteen lähetetyn äänipulssin kulkuaikaan, kun se heijastuu takaisin vedenalaisista kohteista. Vahvin heijastuspulssi saadaan vesistön pohjasta, jota käytetään pohjan syvyyden määrittämiseen. Syvyyden arvo ei ole tarkka, sillä ääni leviää matkallaan pohjalle ja takaisin heijastuneeseen pulssiin sekoituu suurelta alalta tulevia heijastuksia. Paluupulssin ajallinen leviäminen jää kuitenkin pieneksi, jos pohja on tasainen. == Aiheesta muualla == * Alapuranen, Mika: Luotaus roboottiveneellä, Aquamarine Robots Oy, 2014 * Viitanen, Heikki: Syvyyskartta soutamalla , Erälehti, 2011 * SYKE: Järvien ja jokien syvyysaineisto * DigiToday: Cassini luotasi järven Saturnuksen jättikuusta, 2008 * Tiede: Mikä on Suomen syvin järvi, 2004 * Pro Valkjärvi: Valkjärven viistokaikuluotaus 2005 Luokka:Mittaustekniikka Luokka:Hydrologia
Luettelo Yhdistyneen kuningaskunnan rautatieasemista – J

__NOINDEX__ == J == Asema Tunnus Hallintoalue Omistaja James Cook University Hospital JCH Middlesbrough Northern Rail Jewellery Quarter JEQ Länsi-Midlands London Midland Trains Johnston JOH Pembrokeshire Arriva Trains Wales Johnstone JHN Renfrewshire ScotRail Jordanhill JOR Glasgow ScotRail Jordanstown Antrim NI Railways == Lähteet == * * J
Grand Est

Grand Est on yksi Ranskan 18 alueesta (), jotka otettiin käyttöön vuoden 2016 alussa. Siihen yhdistettiin kolme aikaisempaa aluetta: Alsace, Champagne- Ardenne ja Lorraine. Alueen pääkaupunki on Strasbourg. Alueella järjestetyssä kansanäänestyksessä 75 % asukkaista kannatti nimeä Grand Est. == Lähteet == == Aiheesta muualla == *
Burgundi-Franche-Comté

Burgundi-Franche-Comté () on yksi Ranskan 18 alueesta (), jotka muodostettiin vuoden 2016 alussa yhdistämällä kaksi aikaisempaa aluetta, Burgundi ja Franche-Comté. Alueen pääkaupunki on Dijon. == Lähteet == == Aiheesta muualla ==
Eväpalmut

Eväpalmut (Caryota) on kasvisuku, joka kuuluu palmukasvien heimoon. Siihen kuuluu 14 lajia. Eväpalmut ovat Aasian ja Tyynenmeren alueen palmuja. Eväpalmut ovat semelparisia ja kuolevat kannettuaan hedelmää. Muista palmuista poiketen eväpalmujen lehdet ovat toistamiseen parilehdykkäiset eli parilehdykkäisen lehden lehdykät ovat myös itsessään parilehdykkäisiä. == Tuntomerkit == Eväpalmut ovat yksikotisia puumaisia tai pensasmaisia palmuja. Varsia voi olla vain yksi tai useampia. Varsia peittävät lehtiarvet. Kunkin varren latvassa on 4–20 toistamiseen parilehdykkäistä päätölehdykällistä lehteä. Yksittäiset lehdykät ovat kolmiomaisia. Kukat kasvavat monihaaraisissa kukinnoissa, joiden haaroissa on päädyssä emikukka ja sivuilla kaksi hedekukkaa. Hedelmät ovat luumarjoja, joissa on 1–2 siementä. Eväpalmut ovat semelparisia eli monokarppisia ja kuolevat ensimmäisestä ja ainoasta kukinnastaan seuraavien hedelmien kypsyttyä. == Levinneisyys == Eväpalmuja kasvaa Intiasta Kaakkois-Aasiaan ja Tyynellemerelle. == Lajit == Eväpalmuihin kuuluu 14 lajia. * Caryota albertii * Caryota angustifolia * Caryota cumingii * Caryota kiriwongensis * Caryota maxima * burmaneväpalmu (Caryota mitis) * Caryota monostachya * isoeväpalmu (Caryota no) * Caryota obtusa * Caryota ophiopellis * Caryota rumphiana * Caryota sympetala * malesianeväpalmu (Caryota urens) * Caryota zebrina == Lähteet == *
Terry Kath

Terry Alan Kath (31. tammikuuta 1946 Chicago, Illinois – 23. tammikuuta 1978 Woodland Hills, Kalifornia) oli yhdysvaltainen kitaristi, laulaja ja lauluntekijä, joka nousi kuuluisuuteen progressiivista rockia soittavan Chicagon perustajajäsenenä sekä alkuperäisenä kitaristina. Kathin uran aikana Jimi Hendrix sanoi pitävänsä Kathia itseään parempana kitaristina. Kath kamppaili aikuisiällään päihderiippuvuuden kanssa ja kuoli tammikuussa 1978 ammuttuaan itseään vahingossa aseella ohimoon. == Elämä ja ura == Teini- ikäinen Kath soitti bassoa lukuisissa eri yhtyeissä 1960-luvun puolivälin tienoilla ennen kuin hänen soittimekseen vakiintui sähkökitara. Chicago perustettiin vuonna 1969 ja Kath soitti siinä kuolemaansa saakka. Kath käytti urallaan pääasiassa Fenderin Stratocasteria ja Telecasteria, joista jälkimmäisen Kathin käytössä ollut yksilö, joka oli varustettu humbucker- mikrofonilla ja koristeltu useilla tarroilla - mm. NHL-jääkiekkojoukkue Chicago Blackhawksin logolla - tuli omaperäisyytensä johdosta tunnetuksi. Chicagossa päälaulut jaettiin Kathin mukana ollessa pääasiassa hänen, basisti Peter Ceteran ja kosketinsoittaja Robert Lammin kesken. Kath myös kirjoitti useita Chicagon kappaleita, kahdesta kolmeen jokaiselle levylle, joiden tekoon hän osallistui. == Kuolema == Kathilla oli tapana kuljettaa mukanaan aseita ja leikitellä niiden kanssa. Chicagon roudarin ja teknikon, Don Johnsonin, luona järjestetyn juhlan jälkeen hän otti 38-kaliiperisen revolverin, asetti sen piipun päätään vasten ja painoi liipaisinta useita kertoja tietäen, ettei aseessa ollut patruunoita. Johnson huolestui Kathin käytöksestä ja kehotti tätä useaan otteeseen olevan varovainen. Seuraavaksi Kath otti puoliautomaattisen 9-millimetrisen pistoolin ja vakuutteli Johnsonille, ettei ase ole ladattu. Kath jopa näytti Johnsonille tyhjää makasiinia, jonka asetti takaisin pistooliin. Kath asetti aseen kohti ohimoaan ja painoi liipaisinta. Patruunapesässä kuitenkin oli patruuna ja Kath kuoli välittömästi. Muut Chicagon jäsenet olivat Kathin kuoleman johdosta järkyttyneitä ja suunnittelivat lopettavansa yhtyeen. Tonight Shown musiikkiohjaaja Doc Severinsenin kehotuksesta he päättivät kuitenkin jatkaa ja yhtye on edelleenkin toiminnassa. Kathin tilalle Chicagon kitaristiksi valittiin Donnie Dacus. Kathilta jäi leski Camelia sekä kuolinhetkellä kaksivuotias tytär Michelle. Hänet on haudattu Kalifornian Glendaleen. Luokka:Vuonna 1946 syntyneet Luokka:Vuonna 1978 kuolleet Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät
Oksitania (hallinnollinen alue)

Oksitania () on yksi Ranskan 18 alueesta (), jotka perustettiin vuoden 2016 alussa. Se muodostettiin yhdistämällä kaksi hallinnollista aluetta, Languedoc- Roussillon ja Midi-Pyrénées, uudeksi alueeksi. Oksitanian pääkaupunki on Toulouse. == Lähteet == == Aiheesta muualla == *
Liuzhou

Liuzhou (, ) on prefektuuritason kaupunki Etelä-Kiinan Guangxin zhuangien autonomisen alueen pohjoisosassa. Kaupungin pinta-ala on 18 677 neliökilometriä ja väkiluku 3,76 miljoonaa (vuonna 2010). Kaupungin keskusta sijaitsee linnuntietä noin 200 kilometriä autonomisen alueen pääkaupunki Nanningista koilliseen. == Hallinnollinen jako == Piirikuntatasolla kaupunki jakautuu viiteen kaupunkipiiriin, kolmeen piirikuntaan ja kahteen autonomiseen piirikuntaa. Liuzhoun hallinnollinen jako piirikuntatasolla # Nimi Kiinan merkit Pinyin Kaupunkipiirit 1 Chengzhong 城中区 Chéngzhōng Qū 2 Liunan 柳南区 Liǔnán Qū 3 Liubei 柳北区 Liǔběi Qū 4 Yufeng 鱼峰区 Yúfēng Qū 5 Liujiang 柳江区 Liǔjiāng Qū Piirikunnat 6 Liucheng 柳城县 Liǔchéng Xiàn 7 Luzhai 鹿寨县 Lùzhài Xiàn 8 Rong’an 融安县 Róng'ān Xiàn Autonomiset piirikunnat 9 Rongshuin miaojen autonominen piirikunta 融水苗族自治县 Róngshuǐ Miáozú Zìzhìxiàn 10 Sanjiangin dongien autonominen piirikunta 三江侗族自治县 Sānjiāng Dòngzú Zìzhìxiàn == Galleria == Kuva:Central Liuzhou.JPG | Liuzhoun keskustaa. Kuva:柳州市孔庙 Liuzhou Confucius Temple.jpg | Kungfutselainen temppeli Liuzhoussa. Kuva:Liuzhou Railway Station (20190420171106).jpg | Liuzhoun rautatieasema. Kuva:Liuzhou Airport.JPG | Liuzhoun Bailianin lentoasema. Kuva:侗寨的餐桌.JPG | Dongien illalliset. == Lähteet == == Aiheesta muualla == * ChinaTravel.com: Liuzhou Travel Guide * TravelChinaGuide.com: Liuzhou Travel Guide Luokka:Guangxin kaupungit Luokka:Guangxin prefektuurit
Auvergne-Rhône-Alpes

Auvergne-Rhône-Alpes [ovɛʁɲ.ʁon.alp] on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Auvergne ja Rhône-Alpes. Alueen pääkaupunki on Lyon. == Lähteet == == Aiheesta muualla ==
Uusi-Akvitania

Uusi-Akvitania () on yksi Ranskan 18 alueesta (), jotka muodostettiin vuoden 2016 alussa. Uusi-Akvitania muodostettiin yhdistämällä Akvitania eli Aquitaine, Limousin ja Poitou-Charentes. Alueen pääkaupunki on Bordeaux. Alueella on noin kuusi miljoonaa asukasta. Sen 12 departementista väkiluvultaan suurin on Dordogne. == Lähteet == == Aiheesta muualla == Luokka:Uusi-Akvitania
Paris Saint-Germain (yleisseura)

Paris Saint-Germain on pariisilainen urheilun yleisseura, jonka lajivalikoimaan kuuluvat jalka- ja käsipallo. * Paris Saint-Germain Football Club, jalkapallo * Paris Saint-Germain Football Club, naisten jalkapallo * Paris Saint-Germain Handball, käsipallo * Paris Saint-Germain Futsal, futsal * Paris Saint-Germain eSports, elektroninen urheilu Luokka:Paris Saint-Germain
Lars Hamann

Lars Hamann (s. 4. huhtikuuta 1989) on saksalainen keihäänheittäjä. Hamann edustaa Dresdner SC 1898:iä ja hänen valmentajaan toimivat Katharina Wünsche ja Steffen Kruger.https://www.leichtathletik.de/nationalmannschaft/athletenportraet/athlet/detail/lars- hamann/ Hamann on osallistunut vuosien 2013 ja 2015 MM-kilpailuihin jääden molemmilla kerroilla finaalin ulkopuolelle. == Henkilökohtaiset ennätykset == *keihäänheitto: 86,71 Offenburg 13.5.2017 == Parhaat tulokset == :10 parhaan tuloksen keskiarvo 84,48 *86,71 (2) Offenburg 13.5.2017 *85,79 (2) Thum 2.9.2016 *85,67 (1) Dessau 27.5.2016 *84,26 (1) Rieti 13.9.2015 *84,20 (1) Neukieritzsch 20.7.2013 *84,16 (2) Jena 4.6.2016 *84,02 (3) Thum 4.9.2015 *83,95 (1) Bellinzona 6.6.2016 *83,17 (2) Offenburg 10.7.2016 *82,89 (1) München 23.5.2015 == Kausien parhaat == *2009 74,23 Schönebeck 17.6. *2010 77,24 Regensburg 14.8. *2011 74,85 Bremen 25.6. *2012 79,55 St. Wendel 10.6. *2013 84,20 Neukieritzsch 20.7. *2014 79,65 Leiria 16.11. *2015 84,26 Rieti 13.9. *2016 85,79 Thum 2.9. *2017* 86,71 Offenburg 13.5. == Lähteet == Luokka:Saksalaiset keihäänheittäjät Luokka:Vuonna 1989 syntyneet Luokka:Elävät henkilöt
Snakes in a Hole

Snakes in a Hole on ruotsalaisen Made in Sweden -yhtyeen albumi, joka julkaistiin vuonna 1969 levymerkillä Sonet. Levystä on tehty CD-versio vuonna 2004. == Kappaleet == === A-puoli === # # # === B-puoli === # * # # # === Bonuskappaleet (2006) === # * (live at The Golden Circle, Feb 1970) # (live at The Golden Circle, Feb 1970) # (live at The Golden Circle, Feb 1970) * Kappaleet ovat ennenjulkaisemattomia, kappaleet eivät ole Live! At the Golden Circle levyllä. == Kokoonpano == * Bo Häggström – basso * Tommy Borgudd – rummut * George Wadenius – kitara, laulu, piano * Svend Asmussen – viulu (kappaleet: Snakes in a Hole, Lay Lady Lay) == Aiheesta muualla == * discogs.com -sivustolla Luokka:Vuoden 1969 albumit Luokka:Made in Swedenin albumit